Vogera

Vogera () – miestas Italijoje, Lombardijoje, Pavijos provincijoje. Nuo Pavijos Vogera yra nutolusi 30 km į pietus. Pro miestą teka Stafora (Po intakas).

Apylinkėse gaminama daug šilko bei javų ir vyno.

 Istorija 

Senovėje miestas vadinosi Irija pagal upę, prie kurios stovėjo. Jis buvo ant kelio iš Pjačencos į Dertoną, o Augustas paskelbė ją kolonija (colonia Forum Iulium Iriensium).

I a. miestą sugriovė rugiai ir kitąkart jis buvo paminėtas kaip Viqueria X a. 1743 m. Vogera atiteko Savojiečiams. Po penkerių metų ji tapo provincijos sostine ir gavo miesto statusą.

1800 m. Vogerą užėmė Napoleono kariai, o Palazzo Dattili buvo jo būstinė per Montebelo mūšį. 1805 m. miestas atiteko Genujos departamentui, 1814 m. nugalėjus prancūzus jį užėmė austrai ir atidavė Pjemontui. Nuo 1860 m. Vogera priklauso Pavijos provincijai.

Per Antrą Pasaulinį karą, dėl to, kad buvo Milanas-Genuja ir Turinas-Bolonija kelių sankirtoje, sąjungininkai jį smarkiai bombardavo.

1962 m. gegužės 31 d. per geležinkelio avariją čia žuvo 62 žmonės.

 Žymūs žmonės 
 Dizaineris Valentino Garavani, geriau žinomas kaip Valentino.
 Mauro Nespoli, lankininkas iš Italijos Nacionalinės rinktinės.
 Futuristas dailininkas Ambrogio Casati.
 Italijos boksininkas, pasaulio ir olimpinis čempionas Giovanni Parisi
 Kompiuterinio meno pionierius Aldo Giorgini.
 Rašytojai Alberto Arbasino, Carolina Invernizio ir Alessandro Maragliano.
 Laikrodžių gamintojas Giovanni Sordi
 Maserati broliai, automobilių inžinieriai
 Sandro Bolchi, kino režisierius
 Giovanni Plana, astronomas

Kategorija:Lombardijos miestai